Inilah Rilis ASNLF Terkait Pemilu di Aceh Gunakan Bahasa Aceh
Banda Aceh|AP-Pada 15 Agustus 2005, GAM dan RI berdamai. Salah satu point penting upaya damai itu adalah GAM mengaku keberadaan RI di Aceh, sesuatu hal yang dulu ditentang habis-habisan. Bukti GAM terima RI di Aceh adalah dengan keikutsertaan mereka dalam agenda penting nasional di tahun 2014, yakni PEMILU.
Berikut kritikan pedas ASNLF (Aceh Sumatera Nation Liberation Front) dari luar negeri melalui rilis yang dikirim sekretariat ASNLF Swedia, 5 Febuari 2014, terkait “riangnya” partai eks kombatan dalam memeriahkan agenda nasional di Aceh;
“Sitjara prinsip pemilihan umum (Pemilu) nakeuh saboh tjara untôk peusahèh kekuasaan deungon tjara meulumba-lumba tanpa kekerasan dalam forum politék, deungon paneuk narit peurdjuangan politék untôk tjok kekuasaan.
Dalam Pemilu 2014 akan djipiléh anggèëta-anggèëta DPR, DPD, DPRD provinsi dan Kabupaten/Kota, djitamong tjit atjara piléh Prèsidèn RI. Bandum njan kon struktur neugara Atjèh, tapi atra NKRI. Djeut takheun Pemilu njan nakeuh deungon tudjuan djak peukong neuduëk neugara aséng ateuëh Atjèh. Djadi meubatjut pih sitjara politék kon dalam tudjuan untôk peuglah droë nibak peundjadjahan, lagèë teumakeusud dalam deklarasi keumeurdéhkaan Atjèh thôn 1 976.
Dari azas-azas peurté-peurté politék lokal djeut takalon peuë tudjuan djih dan hana meusaboh pih nibak partéparté njan na agenda untôk Atjèh Meurdéhka, peulom meunjo takalon peurté-peurté laén. That mustahé peurté politék njang teuka dari lua Atjèh djak djungkat haba-haba peubibeuëh bansa teuh. Paloë djih lom, peurté-peurté Atjèh djak keureudja saban ngon peureuté “aséng” untôk peuteuntèë waki-waki awaknjan di tingkat “pusat”.
Djadi pakriban tjara djidjak propaganda untôk peumeurdéhka Atjèh deungon tjara-tjara politék, tapi hana meusinggông meubatjut pih dalam reuntjana keureudja peurté-peurté njan bandum?
Lagèë teupeutrang di ateuëh, Pemilu nakeuh tjara peurdjuangan politék tanpa kekerasan, tanpa sindjata untôk tjok kekuasaan, tapi dalam peukara njoë nakeuh kon tudjuan untôk tjok kuasa dari pihak aséng, tapi makén peukong neuduëk pihak aséng di ateuëh tanoh Atjèh. Bila bansa Atjèh meuheut reupah keumeurdéhkaan, maka boikot pemilu nakeuh salah saboh tjara untôk tapeunjata droëteuh, bahwa geutanjoë bansa Atjèh hana tadjak peukong neuduëk peundjadjah RI di Atjèhdeungon tjara politék nonkekerasan (non-violence).
That meupaloë, meunjo saboh bansa njang meuheut peubibeuëh droë, tapi mantong ikôt seureuta dalam pemilu njan deungon sukarela untôk djak peusahéh pemilu pihak aséng njang meutudjuan peupanjang kontrak peundjadjahan di tanoh éndatu.” (af|ril)
ind_Latn ind_Latn ind_Latn ace_Latn ace_Latn ace_Latn ace_Latn ace_Latn ace_Latn